
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1666 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου προς 
τις Τράπεζες για τις πιστωτικές διευκολύνσεις 
προς αποκατάσταση των ζημιών που προκλήθη- 
καν, από τους Σεισμούς, που σημειώθηκαν τον 

Απρίλιο του 2006 στο Νομό Ζακύνθου. 1 

Επιβολή πολλαπλού τέλους για λαθρεμπορία καπνι¬ 
κών. 2 

Εκποίηση/ανταλλαγή Υ/Α Πρεσβείας Τρίπολης. 3 

Χορήγηση άδειας ίδρυσης και λειτουργίας ερασιτε¬ 
χνικής σχολής χορού. 4 

Κανονισμός αδειών Κατασκευών κεραιών στην Ξηρά, 
σύμφωνα με το ν. 3431/2006. 5 


ΑΠΟΦΑΣΕΙ Σ 

Αριθμ. 2/41854/0025 (1) 


Παροχή της εγγύησης του Ελληνικού Δημοσίου προς 
τις Τράπεζες για τις πιστωτικές διευκολύνσεις προς 
αποκατάσταση των ζημιών που προκλήθηκαν, από 
τους Σεισμούς, που σημειώθηκαν τον Απρίλιο του 
2006 στο Νομό Ζακύνθου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/12.7.1995 (ΦΕΚ 143/12.7.1995). 

2. Την υπ’ αριθμ. 37930/ΔΙΟΕ1264 (ΦΕΚ Β' 1432/14.10.2005) 
κοινή απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών», όπως τροποποι¬ 
ήθηκε με την υπ’ αριθμ. 5733/ΔΙΟΕ 79/2006 (ΦΕΚ 204 Β'). 

3. Την υπ’ αριθμ. 4331/Α32/12.7.2006 κοινή απόφαση των 
Υπουργών Οικονομίας και Οικονομικών και ΠΕ.ΧΩ.Δ.Ε. 
και του Υφυπουργού Οικονομίας και Οικονομικών. 

4. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθμ. 46/30.8.2006), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη χορήγη¬ 
ση της εγγύησης του Ελληνικού Δημοσίου προς κάλυψη 
των ανωτέρω δανείων, αποφασίζουμε: 

Παρέχουμε την εγγύηση του Ελληνικού Δημοσίου 
προς τις Τράπεζες, για τη χορήγηση δανείων για την 
αποκατάσταση των ζημιών που προκάλεσαν οι Σεισμοί 


14 Νοεμβρίου 2006 

του Απριλίου 2006 στο Νομό Ζακύνθου, με τους εξής 
όρους: 

• Χορήγηση δανείων επισκευής, ανακατασκευής ή 
αυτοστέγασης, για την αποκατάσταση ζημιών κτιρια- 
κών εγκαταστάσεων. 

• Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε 15 χρόνια. Η εξό¬ 
φληση των δανείων θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί 24 μήνες μετά την υπογραφή 
της δανειστικής σύμβασης. 

• Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε 25 χρό¬ 
νια. Η εξόφληση των δανείων θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις η 
πρώτη από τις οποίες θα καταβληθεί 24 μήνες μετά την 
υπογραφή της δανειστικής σύμβασης. 

• Τα δάνεια βαρύνονται με επιτόκιο ίσο προς αυτό των 
εντόκων γραμματίων του Δημοσίου 12μηνης διάρκειας 
της εκάστοτε τελευταίας εκδόσεως, που προηγείται 
χρονικά της έναρξης κάθε περιόδου εκτοκισμού των 
δανείων, προσαυξημένο κατά δύο (2) εκατοστιαίες μο¬ 
νάδες, χωρίς άλλη προσαύξηση για προμήθεια κ.λπ., 
επιδοτούμενο κατά 100% από το λογαριασμό του ν. 
128/1975. 

• Η δωρεάν κρατική αρωγή ορίζεται σε 1/3 της Στε- 
γαστικής Συνδρομής για ανακατασκευή ή αυτοοτέγαση 
ή επισκευή και μόνον για μία ιδιοκτησία. Η ανωτέρω 
δαπάνη θα καλυφθεί από τον Προϋπολογισμό Δημοσίων 
Επενδύσεων. 

• Για δάνεια μέχρι του ποσού των 3.000 € δεν απαι¬ 
τείται εγγραφή υποθήκης. 

• Για την ασφάλεια κάθε δανείου άνω των 3.000 €, θα 
εγγράφεται υπέρ της δανείστριας Τράπεζας, υποθήκη 
επί του ακινήτου που θα επισκευάζεται ή θα ανακατα¬ 
σκευάζεται από το προϊόν του δανείου ή αντ’ αυτού 
επί άλλου ακινήτου που τυχόν προσφέρεται από τον 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Σε περίπτωση που οι πρωτοφειλέτες δεν εξοφλήσουν 
τις ληξιπρόθεσμες δόσεις τους ή μέρος αυτών, μέσα 
ένα τρίμηνο από τη λήξη κάθε ανεξόφλητης δόσης οι 
Τράπεζες, προκειμένου να εξοφληθούν από το Δημόσιο, 
οι εγγυημένες απαιτήσεις τους, θα πρέπει να υποβά¬ 
λουν τα δικαιολογητικά που ορίζονται στην υπ’ αριθμ. 

2/478/0025/4.1.2006 ΦΕΚ 16/τ.Β'/13.1.2006) απόφαση του 
Υπουργού Οικονομίας και Οικονομικών. 

Οι Τράπεζες θα πρέπει να επιδιώκουν μέσα στον 
ανωτέρω οριζόμενο χρόνο των τριών (3) μηνών, για 
τον οποίο το Δημόσιο καλύπτει με την εγγύησή του 
τους τόκους υπερημερίας την είσπραξη από τους πρω- 
τοφειλέτες των ληξιπρόθεσμων εγγυημένων από το 
Δημόσιο δόσεων με την ίδια επιμέλεια που δείχνουν 
και για τα δάνεια που χορηγούν χωρίς την εγγύηση 
του Δημοσίου. 

Το Ελληνικό Δημόσιο, ως εγγυητής, αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών, που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
(συμβατικούς και υπερημερίας μέχρι ενός τριμήνου) και 
τέλος τα έξοδα επίδοσης της αναγγελίας κλεισίματος 
λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους - Δ.25-Δ': 

1. κάθε μήνα, σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

• Κωδικός Τράπεζας 

• Αριθμός λογαριασμού 

• Υποκατάστημα 

• Επώνυμο δανειολήπτη 

• Όνομα δανειολήπτη 

• Α.Φ.Μ. δανειολήπτη 

• Κωδικός Δ.Ο.Υ. 

• Όνομα Δ.Ο.Υ. 

• Αρχική κοινή υπουργική απόφαση 

• Ημερομηνία αρχικής κοινής υπουργικής απόφασης 

• Τροποποιητική κοινή υπουργική απόφαση 

• Ημερομηνία τροπ/κής κοινής υπουργικής απόφασης 

• Απόφαση εγγύησης 

• Ημερομηνία απόφασης 

• Αριθμός σύμβασης 

• Ημερομηνία σύμβασης 

• Εγκριθέν κεφάλαιο δανείου 

• Ημερομηνία εκταμίευσης 

• Ποσό εκταμίευσης 

• Ποσοστό εγγυημένου δανείου 

• Διάρκεια δανείου 

• Συνολικός αριθμός δόσεων 

• Ενυπόθηκη διασφάλιση 

• Λοιπές ασφάλειες 

• Ύψος εμπραγμάτων ασφαλειών 

• Είδος εμπραγμάτων ασφαλειών 

2. Κάθε τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, των εν λόγω δανείων 
κατά κοινή υπουργική απόφαση και απόφαση εγγύη¬ 
σης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφα¬ 
λαίων, Εγγυήσεων, Δανείων και Αξιών (Γ.Λ.Κ.- Δ.25). 

Από τις διατάξεις της παρούσας θα προκληθεί δα¬ 
πάνη, η οποία σε περίπτωση πιθανής κατάπτωσης της 
εγγύησης του Ελληνικού Δημοσίου για όλα τα δάνεια 
που θα χορηγηθούν, σύμφωνα με τις εκτιμήσεις του 
Υ.ΠΕ.ΧΩ.Δ.Ε., θα ανέλθει σε 4.400.000,00 € περίπου, και 
θα καλυφθεί από τον ειδικό λογαριασμό ΘΒ 13010002 


30000000002340396 «Γ.Λ.Κ Δ25 - Κεφάλαιον Ασφαλί- 
σεως Χρηματοδοτήσεων εκ Κεφαλαίων ή Εγγυήσει του 
Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

( 2 ) 

Επιβολή πολλαπλού τέλους για λαθρεμπορία καπνικών. 

Ο ΔΙΕΥΘΥΝΤΗΣ ΤΟΥ ΤΕΛΩΝΕΙΟΥ ΑΘΗΝΩΝ 

Δυνάμει της υπ’ αριθμ. 597/03/2006 Καταλογιστικής 
πράξης του Διευθυντή του Τελωνείου Αθηνών που εκ- 
δόθηκε την 26.10.2006 κατά τις διατάξεις των άρθρων 
142 παρ. 2 και 155 παρ. 2 εδ. ζ του ν. 2960/2001 «Περί 
Εθνικού Τελωνειακού Κώδικα» για διαπραχθείσα λα¬ 
θρεμπορία συνολικής ποσότητας 999.000 τεμαχίων 
τσιγάρων, τα οποία βρέθηκαν και κατασχέθηκαν από 
την ΕΛ.Υ.Τ. Αττικής την 7.7.2003 συσκευασμένα σε χαρ¬ 
τοκιβώτια απορρυπαντικού πλυντηρίου μάρκας «ΑΒΕΑΙ», 
στην έδρα της μεταφορικής εταιρείας «3ΘΗΕΝΚΕΒ Α.Ε.» 
στην ΒΙ.ΠΕ. Αυλώνα: 

Α. Χαρακτηρίστηκε η πιο πάνω πράξη Τελωνειακή 
Παράβαση με την έννοια της § 2 του άρθρου 142 του 
ν.2960/2001, ήτοι λαθρεμπορία, σύμφωνα με το άρθρο 
155 § 2 εδ. ζ, όπως επίσης παράβαση του άρθρου 10 του 
α.ν. 207/1945, υπαίτιος δε αυτής, μεταξύ άλλων, ο Αάπίθά 
Μαπιάουά του Μοόεπιβά και της δαηία, που γεννήθηκε 
στην Αίγυπτο το 1961, πρώην κάτοικο Ασπροπύργου, 
θέση «Γκορυτσά», και νυν αγνώστου διαμονής, κάτοχος 
του υπ’ αριθμ. 600/16.12.1997 διαβατηρίου και της υπ’ 
αριθμ. Φ 148439/167590 άδειας παραμονής, με ημερο¬ 
μηνία λήξης 29.6.2008 και Α.Φ.Μ. 073075402. 

Β. Προσδιορίστηκαν οι δασμοί και λοιποί φόροι που 
αναλογούν στα ως άνω κατασχεθέντα είδη σε εκατόν 
δώδεκα χιλιάδες τετρακόσια είκοσι τέσσερα ευρώ και 
πέντε λεπτά (112.424,05 €), ήτοι Εισαγωγικός Δασμός 
12.947,04 €, Πάγιος Ε.Φ.Κ. 4.542,35 €, Αναλογικός Ε.Φ.Κ. 
73.986,88 € και Φ.Π.Α. 20.947,78 €. 

Γ. Επιβλήθηκε στους υπαιτίους συνολικά: 

α. Πολλαπλό τέλος τριακοσίων τριάντα επτά χιλιάδων 
διακοσίων εβδομήντα δύο ευρώ και δεκατεσσάρων λε¬ 
πτών (337.272,14 €), ήτοι το τριπλάσιο των ανωτέρω φο¬ 
ρολογικών επιβαρύνσεων, σύμφωνα με το άρθρο 150 § 1 
του ν. 2960/2001, το οποίο υπόκειται κατά την είσπραξη 
του σε Τ.Χ. και Ο.Γ.Α. (2,4%) (σύμφωνα με τον Κώδικα 
Τελών Χαρτοσήμου), το οποίο επιμερίστηκε: 

1) στον ΑΙιπίθά Μαπιάουό του ΜοΙταπιοά ποσό εκατόν 
εξήντα οκτώ χιλιάδων εξακοσίων τριάντα έξι ευρώ και 
επτά λεπτών (168.636,07 €). 

β. Πρόστιμο Κ.Ν.Φ.Κ. τριών χιλιάδων οκτακόσιων δε¬ 
καέξι ευρώ και δεκαοκτώ λεπτών (3.816,18 €), το οποίο 
επιμερίστηκε: 

1) στον Αίιπιβά ΜαπιάουΙι του Μοόεπιβά ποσό χιλίων 
εννιακοσίων οκτώ ευρώ και εννέα λεπτών (1.908,09 €). 

Δ. Κηρύχθηκε ο ανωτέρω υπαίτιος αλληλέγγυα και εις 
ολόκληρο υπόχρεος για την καταβολή του συνολικά επι- 
βληθέντος πολλαπλού τέλους και προστίμου Κ.Ν.Φ.Κ. 

Αυτοί κατά των οποίων στρέφεται η ως άνω καταλογι- 
στική πράξη δικαιούνται προσφυγής, εντός (60) ημερών 

από την επομένη της επίδοσης της ή τη δημοσίευση 
της στο Φ.Ε.Κ., ενώπιον των αρμοδίων Διοικητικών Δι¬ 
καστηρίων. 

Η εμπρόθεσμη άσκηση προσφυγής και η τυχόν υποβο¬ 
λή αίτησης αναστολής δεν αναστέλλουν την είσπραξη 
του 30% των προστίμων και πολλαπλών τελών, που επι¬ 
βλήθηκαν από την Τελωνειακή Αρχή. Μετά την έκδοση 
απόφασης από το Διοικητικό Πρωτοδικείο το ποσοστό 
30% που εισπράχθηκε, συμψηφίζεται ή επιστρέφεται 
ολικά ή μερικά, ανάλογα με την περίπτωση (άρθρα. 150 
§ 4, ν. 2960/2001). 

Παρερχομένης άπρακτης της ανωτέρω προθεσμίας, η 
παρούσα καθίσταται εκτελεστή και έχουν εφαρμογή οι 
διατάξεις του ν.δ. 356/1974 περί Κ.Ε.Δ.Ε. για την είσπραξη 
των επιβληθέντων πολλαπλών τελών. 

Η καθυστέρηση καταβολής επιβαρύνει τα ανωτέρω 
ποσά με τέλη εκπρόθεσμης καταβολής 1% ανά μήνα, 
έως 200% κατ’ ανώτατο όριο, αρχής γενομένης από 
την πρώτη του τρίτου μήνα από την κοινοποίηση της 
παρούσας πράξης. 

Μεταμόρφωση, 30 Οκτωβρίου 2006 
Ο Διευθυντής 

ΗΛΙΑΣ ΑΛ. ΘΕΟΔΩΡΑΚΟΠΟΥΛΟΣ 

-♦- 

Αριθμ. Φ.085/ΒΜ/ΠΡΣ ΤΡΙΠ/ΑΣ 29108 (3) 

Εκποίηση/ανταλλαγή Υ/Α Πρεσβείας Τρίπολης. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του ν. 2594/24.3.1998 «Περί Οργανισμού 
του Υπουργείου Εξωτερικών», άρθρα 147 και 148 παρ. 
5γ, όπως τροποποιήθηκε με τον ν. 3072/4.12.2002, άρθρο 
12, παρ. Ια. 

2. Την υπ’ αριθμ. Π23ΣΤΓΔΝ-25974/10707/26.9.2005 
απόφαση «Παροχή δικαιώματος υπογραφής με εντο¬ 
λή Υπουργού στον Υπηρεσιακό Γενικό Γραμματέα του 
Υπουργείου Εξωτερικών και σε περίπτωση απουσίας ή 
κωλύματος του στον ΣΤ' Γ ενικό Διευθυντή Προσωπικού, 
Διοικητικής Οργάνωσης και Οικονομικής Διαχείρισης 
του Υπουργείου Εξωτερικών». 

3. Το υπ’ αριθμ. Α.Π.Φ.085.3/9/ΑΣ1672/4.10.2006 έγγραφο 
της Πρεσβείας της Ελλάδος στην Τρίπολη, σχετικά με 
την εκποίηση/ανταλλαγή ενός (1) υπηρεσιακού αυτοκι¬ 
νήτου της Αρχής. 

4. Το υπ’ αριθμ. Φ.078/Τρίπολη/356/ΑΣ2086/9.10.2006 
έγγραφο της Γενικής Επιθεώρησης του Υπουργείου 
Εξωτερικών, αποφασίζουμε: 

Εγκρίνουμε την εκποίηση/ανταλλαγή του υπηρεσιακού 
αυτοκινήτου της Πρεσβείας της Ελλάδος στην Τρίπολη, 
ΜΙΤ31ΙΒΙ3ΗΙ ΡΑϋΕΒΟ ΘΙ_ 2006, έτους κατασκευής 1996, με 
αριθμό πλαισίου 4395, αριθμό κινητήρα 6093, και αριθμό 
καταχώρησης στο Βιβλίο Υλικού Α 1706 και παρούσας 
αγοραστικής αξίας έως 3.000 ευρώ, με τίμημα που θα 
κριθεί συμφερότερο από τον Προϊστάμενο της Αρχής 
για την διασφάλιση των συμφερόντων του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2006 

Με εντολή Υπουργού 
Ο ΣΤ' Γ ενικός Διευθυντής 
ΜΙΛΤΙΑΔΗΣ ΧΙΣΚΑΚΗΣ 


Αριθμ. 454 (4) 

Χορήγηση άδειας ίδρυσης και λειτουργίας ερασιτε¬ 
χνικής σχολής χορού. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη 

1. Τις διατάξεις του π.δ. 30/1996 «Κώδικας Νομ. Αυτοδ/ 
σης» όπως αυτό τροποποιήθηκε και συμπληρώθηκε. 

2. Τον Οργανισμό Οργάνωσης και λειτουργίας της 
Νομαρχιακής Αυτοδ/σης Ηρακλείου. 

3. Το π.δ. 454/1983 ίδρυσης και λειτουργίας ερασιτε¬ 
χνικών σχολών χορού. 

4. Τον ν.2218/1994. 

5. Την από 28.4.2006 αίτηση της Αικατερίνης Καργάκη. 

6. Το από 10.10.2006 πρακτικό καταλληλότητας της 
αρμόδιας Επιτροπής Ελέγχου Προϋποθέσεων καταλ¬ 
ληλότητας κτιριακών εγκαταστάσεων ερασιτεχνικών 
σχολών χορού. 

7. Το υπ’ αριθμ. 63751/3.9.2004 έγγραφο του ΥΠΠΟ, από 
το οποίο προκύπτει ότι οι τίτλοι σπουδών ανταποκρί- 
νονται στις διατάξεις του άρθρου 2 του π.δ. 457/1985 
και επομένως μπορεί να ιδρυθεί ερασιτεχνική Σχολή 
Χορού, αποφασίζουμε: 

Χορηγούμε άδεια ίδρυσης και λειτουργίας ερασιτεχνι¬ 
κής Σχολής Χορού στην Αικατερίνη Καργάκη με έδρα 
τον οικισμό Κάτω Γουβών του Δήμου Γουβών του Ν. 
Ηρακλείου και επί της οδού Ελευθ. Βενιζέλου, με έναρξη 
λειτουργία της το Σχολικό έτος 2006-2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 19 Οκτωβρίου 2006 

Ο Νομάρχης 
ΔΗΜ. ΣΑΡΡΗΣ 
-♦- 

Αριθ. 406/22 (5) 

Κανονισμός αδειών Κατασκευών κεραιών στην Ξηρά, 
σύμφωνα με το ν. 3431/2006. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ ΕΕΤΤ 

Έχοντας υπόψη: 

α. το άρθρο 12, παράγρ. λβ' και το άρθρο 31 του 
ν.3431/2006 «Περί Ηλεκτρονικών Επικοινωνιών και άλλες 
διατάξεις» (ΦΕΚ 13/Β/3.2.2006), 

β. το άρθρο 1, παράγρ. 2, εδάφιο δ' του ν.2801/2000 
«Ρυθμίσεις Θεμάτων Αρμοδιότητας του Υπουργείου Με¬ 
ταφορών και Επικοινωνιών και άλλες Διατάξεις» (ΦΕΚ 
46/Α/2000), 

γ. το υπ’ αριθμ. 44/2002 Προεδρικό διάταγμα «Ραδι- 
οεξοπλισμός και τηλεπικοινωνιακός τερματικός εξο¬ 
πλισμός και αμοιβαία αναγνώριση της συμμόρφωσης 
των εξοπλισμών αυτών. Προσαρμογή της ελληνικής 
νομοθεσίας στην οδηγία 99/5/ΕΚ του Ευρωπαϊκού Κοι¬ 
νοβουλίου και του Συμβουλίου της 9 Μαρτίου 1999» 
(ΦΕΚ 44/Α/7.2.2002), 

δ. την υπ’ αριθμ. 53571/3839/2000 κοινή υπουργική 
απόφαση «Μέτρα Προφύλαξης του Κοινού από τη Λει¬ 
τουργία Κεραιών Εγκατεστημένων στην Ξηρά» (ΦΕΚ 
1105/Β/2000), 

ε. την υπ’ αριθμ. Δ3/Δ/35694/6190/2000 Υπουργική 
απόφαση «Προστασία των Αεροπορικών Εγκαταστά- 

σεων από τον κίνδυνο της ανάπτυξης κατασκευών - 
εμποδίων γύρω από αυτές καθώς και της Αεροπλοΐας 
εκ των υπερυψηλών ανά τη χώρα κατασκευών» (ΦΕΚ 
1133/Β/2000), 

στ. την υπ’ αριθμ. 390/1/13.6.2006 απόφασή της: «Κανο¬ 
νισμός Χορήγησης Δικαιωμάτων Χρήσης μεμονωμένων 
Ραδιοσυχνοτήτων ή ζωνών Ραδιοσυχνοτήτων υπό καθε¬ 
στώς Γενικής Άδειας για Παροχή Δικτύων και Υπηρεσιών 
Ηλεκτρονικών Επικοινωνιών και άλλες διατάξεις.» (ΦΕΚ 
750/Β/21.6.2006) 

ζ. το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Εκδίδει, τον Κανονισμό Αδειών Κατασκευών Κεραιών στη 
Ξηρά, οι διατάξεις του οποίου έχουν ως ακολούθως: 

Άρθρο 1 

Πεδίο Εφαρμογής 

1. Ο παρών Κανονισμός διέπει όλες τις Κατασκευές 
Κεραιών που χρησιμοποιούνται για την παροχή ασύρμα¬ 
των δικτύων ηλεκτρονικών επικοινωνιών υπό καθεστώς 
Γ ενικής Αδειας σύμφωνα με το ν.3431/2006. 

2. Στον παρόντα Κανονισμό δεν εμπίπτουν: 

- οι Κατασκευές Κεραιών που είναι μέρος κρατικών 
δικτύων ηλεκτρονικών επικοινωνιών, δικτύων της υπηρε¬ 
σίας ραδιοερασιτέχνη, της υπηρεσίας ραδιοερασιτέχνη 
μέσω δορυφόρου και δικτύων που χρησιμοποιούνται 
αποκλειστικά για πειραματικούς ή ερευνητικούς σκο¬ 
πούς και για επίδειξη, 

- οι Κατασκευές Κεραιών της αναλογικής τηλεόρασης 
και της ραδιοφωνίας ελεύθερης λήψης και της επίγειας 
και δορυφορικής ψηφιακής ευρυεκπομπής. Δεν εξαιρού¬ 
νται οι Κατασκευές Κεραιών που αποτελούν μέρος της 
υποδομής ηλεκτρονικών επικοινωνιών που χρησιμοποι¬ 
είται για τη μεταφορά ραδιοφωνικού και τηλεοπτικού 
σήματος ως το σημείο εκπομπής, 

- οι Κατασκευές Κεραιών που εξαιρούνται από τη 
διαδικασία αδειοδότησης, σύμφωνα με το Άρθρο 1 του 
ν.2801/2000, καθώς και αυτές που εξαιρούνται σύμφωνα 
με τα οριζόμενα στις παρ.6 και 8 του άρθρου 31 του 
ν.3431/2006. 

Άρθρο 2 

Ορισμοί 

1. Σταθμός: Ένας ή περισσότεροι πομποί ή δέκτες ή 
συνδυασμός πομπών και δεκτών μετά των πρόσθετων 
συσκευών, που είναι αναγκαίοι σε ορισμένη θέση για τη 
διεξαγωγή (διενέργεια) συγκεκριμένης υπηρεσίας ραδι¬ 
οεπικοινωνίας ή για την υπηρεσία ραδιοαστρονομίας. 

2. Κατασκευή Κεραίας: Το σύστημα των Κεραιών εκ¬ 
πομπής και λήψης ραδιοσημάτων μετά των κατασκευών 
στήριξής τους εξαρτημάτων και παρελκομένων. Το πα¬ 
θητικό κάτοπτρο ανάκλασης ραδιοσημάτων θεωρείται 
επίσης ως Κατασκευή Κεραίας. Στο ύψος της Κατασκευ¬ 
ής Κεραίας περιλαμβάνεται και ο φωτισμός ασφαλείας 
ή/και το αλεξικέραυνο. 

Οι νωτεπίνωτες (όαοΚ Ιο όαοΙ<) διατάξεις περιλαμβά¬ 
νονται στα παθητικά κάτοπτρα. 

3. Συνεγκατάσταση (Από Κοινού Χρήση Κατασκευής 
Κεραίας): Η παροχή επί υφιστάμενης ή νέας κατασκευής 
κεραίας του φυσικού χώρου ή και των τεχνικών προϋ¬ 
ποθέσεων για την εξυπηρέτηση των σταθμών μετά των 
αντιστοίχων κεραιοσυστημάτων που ανήκουν σε δύο ή 
περισσότερους παρόχους 


Εκτός των ανωτέρω ισχύουν οι ορισμοί του ν.3431/ 
2006. Σε περίπτωση που κάποιος από τους όρους 
που χρησιμοποιούνται στον παρόντα Κανονισμό δεν 
αναφέρεται στον εν λόγω Νόμο, η αντίστοιχη λέξη 
ή φράση ερμηνεύεται σύμφωνα με τα όσα ορίζονται 
στο ν.2801/2000 και αν δεν υπάρχει εκεί σύμφωνα με 
τα όσα ορίζονται στο ν.1843/1989 και αν δεν υπάρχει 
εκεί σύμφωνα με τα όσα ορίζονται στο δευτερογενές 
δίκαιο της Ευρωπαϊκής Ένωσης και αν δεν υπάρχει εκεί 
σύμφωνα με τα όσα ορίζονται στο Διεθνή Κανονισμό 
Ραδιοεπικοινωνιών. 

Άρθρο 3 
Γ ενικές Αρχές 

1. Για την εγκατάσταση και λειτουργία κάθε κατα¬ 
σκευής κεραίας που εμπίπτει στο πεδίο εφαρμογής του 
παρόντος απαιτείται η έκδοση Αδειας από την ΕΕΤΤ. 

2. Η άδεια Κατασκευής Κεραίας εκδίδεται για την υλο¬ 
ποίηση ασύρματων δικτύων ηλεκτρονικών επικοινωνιών 
στο όνομα φορέων που 

- λειτουργούν υπό καθεστώς γενικής άδειας 

- νομιμοποιούνται να χρησιμοποιούν ραδιοσυχνότητες 
για την διεξαγωγή υπηρεσιών ραδιοεπικοινωνίας. 

3. Η Άδεια Κατασκευής Κεραίας, που εκδίδεται σύμ¬ 
φωνα με τα οριζόμενα στον παρόντα Κανονισμό, δεν 
υποκαθιστά άλλες άδειες ή εγκρίσεις που θα πρέπει να 
λάβει ο Κάτοχος της Άδειας για την εγκατάσταση της 
αδειοδοτημένης Κατασκευής Κεραίας, σύμφωνα με τα 
οριζόμενα στην κείμενη νομοθεσία. 

4. Η κατασκευή οικίσκου και άλλων δομικών κατασκευ¬ 
ών για την τοποθέτηση κεραιών εκπομπής ή / και λήψης 
ραδιοηλεκτρικών σημάτων, σύμφωνα με τα οριζόμενα 
στο άρθρο 1, παρ.2, εδάφιο Ε του ν.2801/2000, για την 
εγκατάσταση σταθμών ραδιοεπικοινωνιών επιτρέπεται 
μόνο σε παρόχους Δημοσίων Δικτύων Ηλεκτρονικών 
Επικοινωνιών. 

5. Για κάθε Κατασκευή Κεραίας ορίζεται ένας ή περισ¬ 
σότεροι αρμόδιοι μηχανικοί ως τεχνικοί υπεύθυνοι για 
κάθε θέμα αρτιότητας της κατασκευής συμπεριλαμβα- 
νομένης της δομικής κατασκευής και της συμμόρφω¬ 
σης του συνόλου της εγκατάστασης σύμφωνα με τις 
διατάξεις του π.δ. 44/2002. Ο αρμόδιος μηχανικός που 
ορίζεται ως τεχνικός υπεύθυνος υπογράφει την αίτηση 
ή δήλωση που κατατίθεται στην ΕΕΤΤ. 

Άρθρο 4 

Διαδικασία Αδειοδότησης Κατασκευής Κεραίας 

Α. Σταθεροί Σταθμοί Ξηράς 

1. Για την αδειοδότηση Κατασκευής Κεραίας κατα¬ 
τίθεται από τον ενδιαφερόμενο τυποποιημένη αίτηση 
συνοδευμένη από τα απαραίτητα δικαιολογητικά όπως 
περιγράφονται στο Παράρτημα I του παρόντος Κανο¬ 
νισμού. 

2. Στην περίπτωση που δεν απαιτείται δομική κατα¬ 
σκευή ή το σύστημα κεραιών και πομποδεκτών τοπο¬ 
θετείται επί υφιστάμενης δομικής κατασκευής, (π.χ. 
επιτοίχια), δεν απαιτείται η υποβολή των σχεδίων της 
παραγράφου 6 στοιχείου β του Παραρτήματος I στην 
ΕΕΤΤ. Τα ανωτέρω ισχύουν και για την περίπτωση όπου 
η κεραία τοποθετείται επί μονοσωλήνιου ιστού ύψους 
μέχρι τέσσερα (4) μέτρα και διαμέτρου έως δεκαπέντε 
(15) εκατοστά εφόσον τοποθετείται σε επιτρεπόμενες 
θέσεις σύμφωνα με το ν.2801/2000 και τη σχετική νο¬ 
μοθεσία. 

3. Η ΕΕΤΤ δημοσιεύει στο ιστοπεδίο της όλες τις 
τυποποιημένες αιτήσεις και δηλώσεις που απαιτούνται 
από τον παρόντα Κανονισμό. Η ΕΕΤΤ, με απόφαση που 
θα εκδώσει, δύναται να ορίζει τη διαδικασία που πρέ¬ 
πει να ακολουθείται για την ηλεκτρονική υποβολή της 
αίτησης ή της δήλωσης. 

4. Η αίτηση απορρίπτεται και ο φάκελος επιστρέφεται 
στον αιτούμενο στις ακόλουθες περιπτώσεις: 

α. Όταν ο αϊτών δεν διαθέτει το απαραίτητο δικαίωμα 
χρήσης ραδιοσυχνοτήτων. 

β. Όταν στη συγκεκριμένη γεωγραφική θέση, για την 
οποία ζητείται η Άδεια Κατασκευής Κεραίας, δεν επιτρέ¬ 
πεται η εγκατάσταση Κατασκευής Κεραίας, σύμφωνα 
με την κείμενη νομοθεσία. 

γ. Όταν η αίτηση δεν συνοδεύεται από όλα τα απα¬ 
ραίτητα δικαιολογητικά, σύμφωνα με το Παράρτημα I 
(με εξαίρεση το υπ’ αριθμ. 8 αυτού) ή παρουσιάζονται 
ελλείψεις ή σφάλματα στα προσκομιζόμενα δικαιολογη- 
τικά. Ιδιαίτερα, σε περίπτωση που υπάρχει οποιαδήποτε 
ασυμφωνία ανάμεσα στα υποβαλλόμενα δικαιολογητικά 
του φακέλου που αφορούν τη συγκεκριμένη Κατασκευή 
Κεραίας, όπως ενδεικτικά: 
ί. στις συντεταγμένες θέσεις, 

ϋ. στην κωδικοποιημένη ονομασία θέσης που είναι 
μοναδική και δεν επαναχρησιμοποιείται, 
μι. στον κωδικοποιημένο αριθμό θέσης που είναι μο¬ 
ναδικός και δεν επαναχρησιμοποιείται, 
ίν. στη διεύθυνση θέσης, 
ν. στον τύπο της υπηρεσίας ραδιοεπικοινωνίας, 
νί. στα στοιχεία που αναφέρονται στην Έγκριση των 
Περιβαλλοντικών Όρων, στη σύμφωνη γνώμη της ΕΕΑΕ, 
στην αίτηση της εταιρείας και στα αρχιτεκτονικά σχέδια, 
τα οποία δεν βρίσκονται σε συμφωνία μεταξύ τους, 
νϋ. στο συνολικό ύψος και υψόμετρο της Κατασκευής 
Κεραίας το οποίο στα προσκομιζόμενα δικαιολογητικά 
υπερβαίνει το επιτρεπόμενο από την ΥΠΑ 
δ. Σε περίπτωση κακόπιστης κατάθεσης, όταν η κα¬ 
τάθεση της αίτησης γίνεται μετά από την εγκατάστα¬ 
ση της Κατασκευής Κεραίας ή / και τη θέση της σε 
λειτουργία. Νέα αίτηση του Κατόχου της Κατασκευής 
Κεραίας για την ίδια θέση εξετάζεται, εάν αποδεδειγ¬ 
μένα προβεί σε πλήρη απομάκρυνση της παράνομης 
Κατασκευής Κεραίας. 

Β. Κινητοί ή Μεταφερόμενοι Σταθμοί Ξηρός 

5. Για κάθε Κινητό ή Μεταφερόμενο Σταθμό που χρη¬ 
σιμοποιείται για την κάλυψη περιστασιακών ή έκτακτων 
αναγκών, [όπως επίγειο μεταφερόμενο δορυφορικό 
σταθμό (8ΝΟ), σταθμό υπηρεσίας επικουρικής της ρα¬ 
διοτηλεόρασης (δΑΡ/δΑΒ), κινητό σταθμό βάσης κινητής 
τηλεφωνίας κ.α.] απαιτείται άπαξ κατάθεση στην ΕΕΤΤ 
τυποποιημένης δήλωσης συνοδευόμενη από: 

α. σύμφωνη γνώμη της ΕΕΑΕ, που θα καθορίζει τις 
προϋποθέσεις τοποθέτησης του σταθμού ώστε να είναι 
δυνατή η ασφαλής πρόσβαση του γενικού πληθυσμού 
γύρω από αυτόν, χωρίς να παρατηρείται υπέρβαση των 
ορίων ασφαλούς έκθεσης, 

β. σύμφωνη γνώμη της ΥΠΑ σχετικά με την ασφάλεια 
της αεροπλοΐας. 

Άρθρο 5 

Εγκατάσταση επί του ιδίου ακινήτου 

Στην περίπτωση εγκατάστασης επί του ιδίου ακινή¬ 
του, κάθε ενδιαφερόμενος να εγκαταστήσει Κατασκευή 


Κεραίας στο ίδιο ακίνητο με άλλο Κάτοχο Κατασκευής 
Κεραίας και εφόσον αυτό επιτρέπεται από τις Πολεο- 
δομικές διατάξεις, υποβάλλει χωριστή αίτηση με όλα 
τα απαιτούμενα δικαιολογητικά, σύμφωνα με το Πα¬ 
ράρτημα I. Το συνολικό εμβαδόν του/των οικίσκου/ων 
στέγασης μηχανημάτων δεν υπερβαίνει τα οριζόμενα 
στο άρθρο 1, παρ. 2, εδάφιο Ε του ν.2801/2000. Στη με¬ 
λέτη που υποβάλλεται στην ΕΕΑΕ, συνυπολογίζεται η 
επίδραση των κεραιοσυστημάτων όλων των κατασκευ¬ 
ών κεραιών επί του ιδίου ακινήτου σύμφωνα με την υπ’ 
αριθμ. 53571/3839/6.9.2000 κοινή υπουργική απόφαση 
ή την εκάστοτε ισχύουσα αντίστοιχη κοινή υπουργική 
απόφαση. Η ΕΕΤΤ εκδίδει χωριστές Αδειες για κάθε 
κατασκευή κεραίας. 

Αρθρο 6 

Συνεγκατάσταση 

(Από Κοινού Χρήση Κατασκευής Κεραίας) 

1. Γ ια τη χορήγηση Αδειας για την συνεγκατάσταση 
νέας Κατασκευής Κεραίας υποβάλλεται αίτηση στην 
ΕΕΤΤ από τον Κάτοχο της Κατασκευής Κεραίας σύμ¬ 
φωνα με το άρθρο 4 του παρόντος Κανονισμού. 

2. Γ ια τη χρήση υφιστάμενης Κατασκευής Κεραίας από 
φορέα διάφορο του Κατόχου Κατασκευής Κεραίας, που 
δεν συνοδεύεται από αλλαγές που συνιστούν τροποποί¬ 
ηση της Αδειας, ακολουθείται η διαδικασία που προβλέ- 
πεται από την παρ. 4 του Αρθρου 7 του Παρόντος. 

3. Σε κάθε περίπτωση τα απαιτούμενα δικαιολογητικά 
αφορούν το σύνολο των κεραιοσυστημάτων εκπομπής 
και λήψης, ενώ η αίτηση συνοδεύεται και από υπεύθυ¬ 
νη δήλωση του κάθε φορέα που φιλοξενείται επί της 
κατασκευής για την ορθότητα των στοιχείων. 

Αρθρο 7 

Τροποποίηση Αδειας 

1. Τροποποίηση της Αδειας υφιστάμενης Κατασκευής 
Κεραίας απαιτείται στην περίπτωση τροποποίησης του 
δομικού μέρους της υφιστάμενης Κατασκευής Κεραίας 
συμπεριλαμβανομένου του ύψους της κατασκευής και 
του οικίσκου. 

2. Για την τροποποίηση της Αδειας ο Κάτοχος της 
Αδειας θα πρέπει να υποβάλει στην ΕΕΤΤ την τυποποι¬ 
ημένη αίτηση με τα δικαιολογητικά που περιγράφονται 
στο Παράρτημα I της Παρούσας. 

3. Δεν απαιτείται τροποποίηση της Αδειας Κατασκευ¬ 
ής Κεραίας για τις περιπτώσεις προσθήκης κεραιοσυ- 
στημάτων υπό την προϋπόθεση ότι πληρούνται αθροι¬ 
στικά οι παρακάτω προϋποθέσεις: 

α. τοποθετούνται σε αδειοδοτημένη Κατασκευή Κε¬ 
ραίας, 

β. δεν προκαλείται οποιαδήποτε τροποποίηση στο 
δομικό μέρος της υφιστάμενης κατασκευής κεραίας 
συμπεριλαμβανομένου του ύψους της Κατασκευής και 
του οικίσκου, 

γ. υπάρχει σύμφωνη γνώμη της Ε.Ε.Α.Ε., εκτός εάν 
στην υπό έκδοση - σύμφωνα με το άρθρο 31, παρ. 18 
του ν. 3431/2006 - απόφαση του Υ.ΠΕ.ΧΩ.Δ.Ε., στην οποία 
θα καθορίζεται το περιεχόμενο και θα εξειδικεύεται η 
διαδικασία των Μελετών Περιβαλλοντικών Επιπτώσε¬ 
ων για τις εγκαταστάσεις των κεραιών σταθμών στην 
ξηρά, κρίνεται απαραίτητο να περιλαμβάνεται η σύμφω¬ 
νη γνώμη της Ε.Ε.Α.Ε. σε νέα Έγκριση Περιβαλλοντικών 
Όρων, 

δ. έχει γίνει χορήγηση Δικαιωμάτων Χρήσης Μεμο¬ 
νωμένων Ραδιοσυχνοτήτων ή ζωνών Ραδιοσυχνοτήτων 
υπό καθεστώς Γενικής Άδειας, σύμφωνα με την κείμενη 
νομοθεσία. 

4. Στην περίπτωση του ανώτερου εδαφίου, ο κάτοχος 
της Κατασκευής Κεραίας υποχρεούται, πριν από την 
τοποθέτηση των κεραιών, να καταθέσει στην ΕΕΤΤ: 

α. Τυποποιημένη Δήλωση Προσθήκης Κεραιοσυστη- 
μάτων. 

β. Τη σύμφωνη γνώμη της Ε.Ε.Α.Ε., εκτός εάν στην 
υπό έκδοση - σύμφωνα με το Άρθρο 31, παρ. 18 του 
ν. 3431/2006 - απόφαση του ΥΠ.Ε.ΧΩ.Δ.Ε., στην οποία 
θα καθορίζεται το περιεχόμενο και θα εξειδικεύεται η 
διαδικασία των Μελετών Περιβαλλοντικών Επιπτώσεων 
για τις εγκαταστάσεις κεραιών σταθμών στην ξηρά, κρί- 
νεται απαραίτητο να περιλαμβάνεται η σύμφωνη γνώμη 
της Ε.Ε.Α.Ε. σε νέα Έγκριση Περιβαλλοντικών Όρων. 

5. Τροποποίηση της Άδειας Κατασκευής Κεραίας, επί¬ 
σης, δύναται να γίνει όταν τα στοιχεία της Άδειας που 
καθορίζουν τη μοναδικότητα της θέσης εγκατάστασης 
Κατασκευής Κεραίας, όπως η διεύθυνση θέσης ή οι 
γεωγραφικές συντεταγμένες ή ο Δήμος, είναι εσφαλ¬ 
μένα, γεγονός που δεν αποδεικνύεται από τα συνυπο¬ 
βαλλόμενα δικαιολογητικά. Σε αυτή την περίπτωση τα 
νέα δικαιολογητικά θα πρέπει να αναφέρουν τη σωστή 
θέση εγκατάστασης της Κατασκευής Κεραίας, ενώ το 
νέο τοπογραφικό σχέδιο θα πρέπει να αποδεικνύει ότι 
η θέση του Σταθμού είναι η ίδια με αυτή της αρχικής 
Άδειας. Σε κάθε άλλη περίπτωση απαιτείται έκδοση 
νέας Άδειας Κατασκευής Κεραίας με νέο όνομα και 
αριθμό θέσης. 

Άρθρο 8 

Διακοπή λειτουργίας της κατασκευής κεραίας 

1. Η ΕΕΤΤ ζητά από τον Κάτοχο της Κατασκευής 
Κεραίας τη διακοπή λειτουργίας της, στις ακόλουθες 
περιπτώσεις: 

α. Όταν ανασταλεί η Γ ενική Άδεια και για όσο δι¬ 
άστημα διαρκεί η αναστολή της, ενόψει της οποίας 
χορηγήθηκε η εν λόγω Άδεια Κατασκευής Κεραίας ή 
διαπιστωθούν σοβαρές ή/και επανειλημμένες παραβά¬ 
σεις της Άδειας Κατασκευής Κεραίας, σύμφωνα και με 
τα οριζόμενα στο Άρθρο 63 του ν. 3431/2006. 

β. Όταν έχει ανασταλεί το δικαίωμα χρήσης κάθε 
ραδιοσυχνότητας που χρησιμοποιείται στην εν λόγω 
Κατασκευή, για όσο διάστημα διαρκεί η αναστολή. 

γ. Όταν με μετρήσεις, που θα εκπονηθούν από τους 
αρμόδιους φορείς, σύμφωνα με το άρθρο 7 της υπ’ 
αριθμ. 53571/3839/2000 (ΦΕΚ1105/Β/2000) κοινής υπουρ¬ 
γικής απόφασης ή σύμφωνα με άλλη διάταξη νόμου ή 
Υπουργικής απόφασης ή πράξη της Διοίκησης, με την 
οποία η εν λόγω κοινή υπουργική απόφαση τροποποι¬ 
είται ή αντικαθίσταται, αποδειχθεί ότι η συγκεκριμένη 
κατασκευή κεραίας υπερβαίνει τα όρια εκπομπής που 
προβλέπονται στις παραγράφους 9 και 10 του άρθρου 
31 του ν.3431/2006. 

δ. Όταν η ΕΕΤΤ ενημερωθεί εγγράφως από την ΕΕΑΕ 
ότι η υποβληθείσα μελέτη ηλεκτρομαγνητικής ακτινο¬ 
βολίας, η οποία έχει κατατεθεί στην τελευταία, είναι 
ανεπαρκής, πλημμελής ή λανθασμένη. 

ε. Όταν ανασταλεί για οποιοδήποτε λόγο έγκριση 
άλλης Υπηρεσίας που αποτελεί προαπαιτούμενο της 
άδειας κατασκευής κεραίας. 


2. Μετά τη γνωστοποίηση της απόφασης διακοπής 
λειτουργίας ο Κάτοχος υποχρεούται να διακόψει άμε¬ 
σα τη λειτουργία του Σταθμού Ραδιοεπικοινωνίας, που 
εξυπηρετεί η Κατασκευή Κεραίας. Αν οποτεδήποτε μετά 
την αρχική γνωστοποίηση διαπιστωθεί ξανά αντικανονι¬ 
κή λειτουργία του σταθμού, τότε η ΕΕΤΤ προβαίνει στην 
επιβολή των διοικητικών κυρώσεων του ν. 3431/2006 ή 
/και σε ανάκληση της άδειας. 

Άρθρο 9 

Ανάκληση της Άδειας 

Η Άδεια Κατασκευής Κεραίας ανακαλείται έπειτα από 
ειδικά αιτιολογημένη Απόφαση της ΕΕΤΤ στις ακόλου¬ 
θες περιπτώσεις: 

α. Μετά από έγγραφη αίτηση του Κάτοχου της Κα¬ 
τασκευής, 

β. Όταν ανακληθεί η Γ ενική Άδεια, ενόψει της οποίας 
χορηγήθηκε η εν λόγω Άδεια Κατασκευής Κεραίας ή 
ο Κάτοχος της Άδειας Κατασκευής Κεραίας προβεί σε 
σοβαρές ή/και επανειλημμένες παραβάσεις, σύμφωνα 
με τα οριζόμενα στο Άρθρο 63 του ν. 3431/2006. 

γ. Όταν αφαιρεθεί από τον Κάτοχο της Άδειας το δι¬ 
καίωμα χρήσης κάθε ραδιοσυχνότητας που χρησιμοποι¬ 
είται στην εν λόγω Κατασκευή ή έχει παρέλθει ο χρόνος 
για τον οποίο έγινε Απονομή ή Χορήγηση Δικαιωμάτων 
Χρήσης της συγκεκριμένης ραδιοσυχνότητας. 

δ. Όταν η αίτηση για έγκριση τοποθέτησης των εγκα¬ 
ταστάσεων της Κατασκευής Κεραίας σύμφωνα με τα 
προβλεπόμενα στην εκάστοτε ισχύουσα νομοθεσία 
απορριφθεί ή ανακληθεί η ήδη χορηγηθείσα έγκριση 
από την αρμόδια Πολεοδομική Υπηρεσία. 

ε.Όταν ανακληθεί η χορηγηθείσα έγκριση άλλης Υπη¬ 
ρεσίας αποτελούσα απαραίτητο δικαιολογητικά για τη 
χορήγηση Άδειας Κατασκευής Κεραίας από την ΕΕΤΤ 
ή αντίστοιχα όταν η αίτηση για έγκριση προς άλλη 
αρμόδια Υπηρεσία, που έπεται της Άδειας Κατασκευής 
Κεραίας της ΕΕΤΤ, απορριφθεί ή ανακληθεί η ήδη χορη¬ 
γηθείσα έγκριση ή γνωμάτευση της Υπηρεσίας αυτής. 

Ο Κάτοχος της Άδειας Κατασκευής Κεραίας του οποί¬ 
ου ανακαλείται η Άδεια υποχρεούται να προβεί στην 
απομάκρυνση της Κατασκευής Κεραίας. 

Άρθρο 10 
Διοικητικό Τέλος 

Με την κατάθεση κάθε αίτησης προς έκδοση Άδειας 
Κατασκευής Κεραίας επισυνάπτεται απόδειξη καταβο¬ 
λής σε τραπεζικό λογαριασμό της ΕΕΤΤ, ως Διοικητικό 
Τέλος ποσού ύψους €120,00 (εκατόν είκοσι ΕΥΡΩ), για 
την εξέτασή της, και την έκδοση Άδειας. 

Άρθρο 11 

Σήμανση 

1. Κάθε Άδεια Κατασκευής Κεραίας που εκδίδεται από 
την ΕΕΤΤ περιλαμβάνει αριθμό εγγραφής κεραίας. 

2. Κάθε κάτοχος κατασκευής κεραίας υποχρεούται να 
έχει διαρκώς κοντά στη βάση της ευανάγνωστη ανεξί¬ 
τηλη πινακίδα, η οποία ευκρινώς αναφέρει την επωνυμία 
του Κατόχου της Κατασκευής, τον αριθμό εγγραφής 
Κατασκευής Κεραίας και τον αριθμό της θέσης, όπως 
αναφέρεται στην άδεια του κατόχου. 

Άρθρο 12 

Παροχή Πληροφοριών 

Η ΕΕΤΤ δύναται σύμφωνα με το άρθρο 64 του ν.3431/ 
2006 για τις Ηλεκτρονικές Επικοινωνίες να ζητά από 

πρόσωπα ή φορείς που εγκαθιστούν / χρησιμοποιούν 
κατασκευές κεραιών για τηλεπικοινωνιακούς σκοπούς 
την παροχή οποιασδήποτε πληροφορίας στα πλαίσια 
άσκησης των αρμοδιοτήτων της. 

Άρθρο 13 

Διοικητικές Κυρώσεις 

Στην περίπτωση παράβασης διατάξεων του παρό¬ 
ντος, επιβάλλονται οι κυρώσεις που προβλέπονται στις 
διατάξεις του ν.3431/2006 και στη σχετική κείμενη νο¬ 
μοθεσία. 

Άρθρο 14 

Καταργούμενες Διατάξεις 

Από την έναρξη ισχύος του παρόντος καταργούνται οι 
αποφάσεις της ΕΕΤΤ 236/79/23.11.2001 «Κανονισμός Αδει¬ 
ών Κατασκευών Κεραιών στην Ξηρά» και 355/18/15.9.2005 
τροποποίηση του προαναφερθέντος Κανονισμού (ΦΕΚ 
1649/Β/2001/και 1471/Β/2005/ αντίστοιχα). 

Άρθρο 15 
Έναρξη ισχύος 

Η ισχύς του παρόντος Κανονισμού άρχεται από τη 
δημοσίευσή του στην Εφημερίδα της Κυβερνήσεως. 

ΠΑΡΑΡΤΗΜΑ I 

Η αίτηση για Αδεια Κατασκευής Κεραίας που υποβάλ¬ 
λεται στην ΕΕΤΤ πρέπει να περιλαμβάνει: 

1. Πλήρη στοιχεία του αιτούντος (Επωνυμία, Διακρι¬ 
τικός Τίτλος, Νομική Μορφή, Διεύθυνση Έδρας του αι- 
τούντος, ΑΦΜ, ΑΡΜΑΕ, Τεχνικός Υπεύθυνος, Τηλέφωνο 
και Ραχ για επικοινωνία) και νομιμοποιητικά έγγραφα 
για τον υπογράφοντα. 

2. Περιγραφή των Υπηρεσιών Ραδιοεπικοινωνίας που 
θα εξυπηρετεί η Κατασκευή Κεραίας, σύμφωνα με την / 
τις αντίστοιχες άδειες του Κατόχου της Κατασκευής. 

3. Περιγραφή της Κατασκευής Κεραίας, η οποία πε¬ 
ριλαμβάνει: 

α. μοναδικό αριθμό θέσης και μοναδική ονομασία 
θέσης κατά προτίμηση σχετική με το τοπωνύμιο της 
περιοχής, 

β. τις γεωγραφικές συντεταγμένες -πλάτος και μήκος- 
σε σύστημα ΕΓΣΑ 87, 

γ. το υψόμετρο του εδάφους, το ύψος της Κατασκευ¬ 
ής Κεραίας από τη βάση του, το ύψος του κτιρίου (αν 
υπάρχει) από το έδαφος, 

δ. την ακριβή διεύθυνση της θέσης της Κατασκευής, 
τον ταχυδρομικό κώδικα, το Δήμο και τη Νομαρχία, 
εντός των οποίων θα γίνει η Κατασκευή, 


ε. εφόσον κατασκευασθεί οικίσκος (σύμφωνα με το 
ν.2801/2000), θα προσδιορίζεται το εμβαδόν, το ύψος 
και η θέση του (οικόπεδο ή δώμα) και το εμβαδόν του 
οικοπέδου, 

στ. εφόσον η Κατασκευή αποτελείται από περισσό¬ 
τερους του ενός πυλώνες ή ιστούς, θα αναφέρονται 
ξεχωριστά τα ύψη για κάθε ιστό ή πυλώνα. 

4. Περιγραφή των στοιχείων ακτινοβολίας της Κατα¬ 
σκευής Κεραίας. Τα στοιχεία αυτά είναι τα εξής: αριθμός 
φερουσών, ισχύς εισόδου ανά φέρουσα, κέρδος κύριου 
λοβού, ΕΙΒΡ, γωνία ημίσειας ισχύος κύριας δέσμης σε 
μοίρες, ίίΙΙ κεραίας συνολικό, γωνία μεγίστου κύριου 
λοβού ως προς το Βορρά σε μοίρες, διαστάσεις κε¬ 
ραίας, ύψος κέντρου κεραίας από βάση ιστού, συχνό¬ 
τητα εκπομπής και συχνότητα λήψης. Σε περίπτωση 
περισσοτέρων του ενός πυλώνων ή ιστών, θα πρέπει 
να προσδιορίζεται ο ιστός ή ο πυλώνας, στον οποίο 
στηρίζεται κάθε κεραία. 

5. Διευθύνσεις των αρμοδίων Υπηρεσιών (Περιφέρειας, 
Νομαρχίας, Πολεοδομίας και Δασαρχείου) στις οποίες 
υπάγεται η συγκεκριμένη Κατασκευή Κεραίας. 

6. Πολεοδομικά σχέδια του συνόλου της Κατασκευής 
Κεραίας, σε δύο αντίγραφα, στα οποία περιλαμβάνεται 
υποχρεωτικά: 

α. τοπογραφικό διάγραμμα που περιέχει οδοιπορικό 
σκαρίφημα και απόσπασμα χάρτη ΓΥΣ με τη μέγιστη 
διαθέσιμη ανάλυση και με σημειωμένη τη θέση της Κα¬ 
τασκευής Κεραίας, 

β. Σχέδια του οικίσκου σε κλίμακα 1:50 και πρόσφορη, 
κατά περίπτωση, κλίμακα της δομικής κατασκευής, επί 
της οποίας τοποθετείται η κεραία, σύμφωνα με τα προ- 
βλεπόμενα από το Αρθρο 24α του ν.2075/1992, ως αυτό 
ισχύει μέχρι την έκδοση απόφασης του ΥΠΕΧΩΔΕ. 

7. Σύμφωνη γνώμη της ΥΠΑ σχετικά με την ασφάλεια 
της αεροπλοΐας. 

8. Έγκριση Μελέτης Περιβαλλοντικών Όρων της αρ¬ 
μόδιας Υπηρεσίας με επισυναπτόμενη σύμφωνη γνώμη 
της Ε.Ε.Α.Ε. επί της μελέτης ηλεκτρομαγνητικών ακτι¬ 
νοβολιών των κεραιοσυστημάτων, εφόσον απαιτείται 
από τη σχετική νομοθεσία. 

9. Απόδειξη πληρωμής Διοικητικού Τέλους που προ- 
βλέπεται στο άρθρο 10 του παρόντος Κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Οκτωβρίου 2006 

Ο Πρόεδρος 
Ν. ΑΛΕΞΑΝΔΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Ω: 


Τεύχος 

Περίοδος 

Ευπο 

Τεύχος 

Περίοδος 

ΕΙΙΗΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΠι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 θογο ανά 50 
σελίδες. 

• Η τιμή πώλησης σε μορφή οεί-Γοιη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίεχ : 210 - 4071010 ϊηΐΒΓΠβΙ : ΙιΗρ://νννννν. 6 ΐ. 9 Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπϊθπίθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό ΟΘ.ΟΟ' έως 13.00' 

